פביאנו קרואנה

פביאנו (פאבי) לואיג'י קרואנה (באיטלקית: Fabiano Luigi Caruana;‏ נולד ב-30 ביולי 1992) הוא שחמטאי אמריקאי ממוצא איטלקי בדרגת רב-אמן. סגן אלוף העולם. ב-15 ביולי 2007, בגיל 14, 11 חודשים ו-20 ימים, הפך קרואנה לרב-אמן בשחמט. בכך היה לאדם הצעיר ביותר בהיסטוריה של איטליה ושל ארצות הברית שעשה זאת. קרואנה זכה בתחרות המועמדים 2018, ולאחר מכן הפסיד בדו-קרב על אליפות העולם לאלוף העולם לשעבר, מגנוס קרלסן. פביאנו קרואנה נולד במיאמי, פלורידה לאב איטלקי-אמריקאי ולאם איטלקייה, מה שהקנה לו גם אזרחות אמריקאית וגם אזרחות איטלקית. בגיל ארבע עבר עם הוריו לברוקלין, שבניו יורק, ארצות הברית, שם החל את קריירת השחמט שלו. שנה לאחר מכן, בגיל חמש, נתגלה כישרון השחמט שלו בהיותו בחוג שחמט לאחר הלימודים. כבר בשנה זו שיחק לראשונה בטורניר שחמט שנערך ב"מרכז פולגאר לשחמט" שבעיר ניו יורק. מאמנו הראשון בשחמט, שאימנו מגיל שש עד גיל שמונה, היה אמן בשם ברוס פנדולפיני (אנ'). לאחר מכן עבר קרואנה להתאמן אצל רב-האמן מירון שר, שאצלו התאמן עד גיל שתים עשרה. בגיל 12 עבר לספרד, שם החל להתאמן אצל האמן הבין-לאומי בוריס זלוטניק, וכבר בגיל 14 השיג את תוארו הראשון - אמן. בגיל 15 השיג את התואר רב-אמן, ובכך היה לאיטלקי ולאמריקאי הצעיר ביותר שמשיג את התואר. באותה תקופה שוב עברה משפחתו מקום מגורים, והפעם לבודפשט שבהונגריה, על מנת ללמוד אצל הרב-אמן הרוסי אלכסנדר צ'רנין. נכון לשנת 2018, הוא מתגורר בסנט לואיס שבמיזורי, ארצות הברית. ביולי 2007, בגיל 14, 11 חודשים ו-20 ימים הפך קרואנה לרב-אמן בשחמט. בכך שבר את שיאו של היקארו נקמורה, והפך לאדם הצעיר ביותר בתולדות איטליה וארצות הברית שעשה זאת. עוד באוגוסט של אותה שנה זכה קרואנה בטורניר פליסינגן לשחמט, בנצחו את אלוף העולם בשחמט (לפי פיד"ה) לשעבר, רוסטם קסימג'אנוב, כאשר קרואנה משחק בכלים השחורים. באותה שנה זכה קרואנה לראשונה באליפות איטליה לשחמט, והפך בכך לשחקן הצעיר ביותר בהיסטוריה שעשה זאת. בשנת 2008 זכה קרואנה ברמה השלישית של טורניר קורוס לשחמט, בפסטיבל רוי לופז ובגביע מיטרובה, קבוצה איטלקית נחשבת בשחמט. כמו כן הוא הגן על תוארו כאלוף איטליה בשחמט. בשנת 2009, בעקבות ניצחונו ברמה השלישית של טורניר קורוס לשחמט בשנה הקודמת, עלה קרואנה לרמה השנייה של הטורניר. הוא ניצח ברמה זו של הטורניר, והפך לראשון בהיסטוריה שמנצח שנה אחר שנה את הרמה השלישית של הטורניר ולאחריה את הרמה השנייה. כמו כן שיחק בטורניר עם קבוצת מיטרובה האיטלקית, שם זכה במדליית הזהב האישית. בשנים 2010 ו-2011 הוכתר שוב כאלוף איטליה בשחמט. בשנת 2012 שיחק קרואנה בתחרות העל טאטא-סטיל (הרמה הראשונה של טורניר קורוס לשחמט), שם זכה במקום השני יחד עם רב האמן מגנוס קרלסן. כמו כן זכה בשנה זו בטורניר שנערך בדורטמונד. בגמר הגרנד סלאם בשחמט של 2012, שנערך בערים סאו פאולו ובילבאו היה קרואנה בתיקו עם מגנוס קרלסן על המקום הראשון, אך הפסיד במשחק בליץ לקרלסן, מה שהותיר אותו לבסוף במקום השני. באותה שנה הוא סיים במקום השני בתחרות השחמט לזכר טל (קטגוריה 22). בגביע העולם בשחמט בשנת 2013 הוא הודח ברבע הגמר. בתחרות העל בציריך 2014 סיים במקום הראשון במשחקים מהירים ובמקום השלישי במשחקים בקצב מלא. הוא זכה בסבב הגרנד פרי השלישי (2015–2014). בספטמבר 2014 זכה קרואנה בגביע סינקיפילד, באחת מהתחרויות החזקות שנערכו אי פעם, בה השתתפו שישה מעשרת השחקנים המובילים את הדירוג העולמי, כולל מגנוס קרלסן, אלוף העולם המכהן. הוא השיג 8.5 נקודות מתוך עשר אפשריות, עם שבעה ניצחונות ושלוש תוצאות תיקו, ללא הפסד. ביצועיו בתחרות זו מוערכים בכ-3100 ומעלה, ככל הנראה תוצאת הטורניר הטובה בהיסטוריה. בעקבות הישגיו בתחרות זו עלה למקום השני בעולם בדירוג פיד"ה. בשנת 2016 בתחרות המועמדים הוא סיים במקום השני. קרואנה זכה בתחרות המועמדים 2018, לאחר שצבר 9 נקודות מתוך 14. בעקבות זכייתו זו העפיל לדו-קרב על אליפות העולם בשחמט 2018, שבו הפסיד לאלוף העולם המכהן, מגנוס קרלסן. באביב 2018 הוא זכה בתחרות העל גרנקה קלאסיק (מגנוס קרלסן היה שני). בשנת 2022 זכה באליפות ארצות הברית בשחמט. בשנת 2024 סיים במקום הרביעי בתחרות המועמדים. 2002 - אמן פיד"ה 2006 - אמן בינלאומי 2007 - רב-אמן. תחרות העל טאטא סטיל בשנים: 2013, 2016, 2018, 2020, 2022 גביע סינקפילד בשנים: 2014, 2016, 2017, 2024 תחרות העל בבילבאו 2012 תחרות העל בציריך 2014 תחרות העל בבאקו 2014 תחרות העל בנורווגיה 2015 תחרות המועמדים: 2016, 2018, 2020, 2022, 2024 אליפות העולם בשחמט 2018 גביע העולם בשחמט 2021 בין השנים 2008–2022 השתתף קרואנה ב-7 אולימפיאדות שחמט: לא ניתן להציג את הגרף באופן זמני – ההרחבה Graph להצגת תרשימים מושבתת כרגע. מדיה וקבצים בנושא פביאנו קרואנה בוויקישיתוף אתר האינטרנט הרשמי של פביאנו קרואנה (באנגלית) פביאנו קרואנה, ברשת החברתית פייסבוק פביאנו קרואנה, ברשת החברתית אקס (טוויטר) פביאנו קרואנה, ברשת החברתית אינסטגרם פביאנו קרואנה, ערוץ באתר Twitch.tv פביאנו קרואנה, באתר צ'סגיימס (באנגלית) פביאנו קרואנה, באתר פיד"ה (באנגלית) פביאנו קרואנה, באתר האיגוד הישראלי לשחמט פביאנו קרואנה, באתר צ'סבייס (באנגלית) Fabiano Caruana – youngest US and Italian GM in history, Chess News, ‏2007-07-20 (באנגלית) Caruana, Fabiano - Men's Chess Olympiads, באתר אולימפבייס (באנגלית) http://chess-results.com/tnr368908.aspx?lan=1&art=20&fed=USA&flag=30 https://chess-results.com/tnr653631.aspx?lan=1&art=20&fed=USA&flag=30=30